craciuncg/RoMedQA_v2 huggingface dataset:
Referitor la componentele analizatorului gustativ, sunt adevărate afirmațiile:
1. celulele senzoriale gustative se află în formațiuni ovoide din epiteliul lingual
2. în celulele gustative au fost identificați patru posibili sau probabili receptori chimici
3. celulele receptoare gustative au prelungiri axonice care pleacă de la polul lor bazal
4. axonii deutoneuronilor căii gustative se încrucișează
5. niciun răspuns corect
Răspuns corect: 14
Ce putem spune despre limfa colectată din membrul inferior drept:
1. este drenată de ductul limfatic drept
2. ajunge în vena subclaviculară stângă
3. conține un amestec de fluid și celule filtrate
4. are același sens de curgere ca și hematiile încărcate cu O2
5. niciun răspuns corect
Răspuns corect: 23
Despre HCl din sucul gastric este adevărat că:
1. secreția sa este inhibată de mucus
2. poate fi legat cu proteine
3. secreția sa este stimulată de secretină
4. poate fi liber
5. niciun răspuns corect
Răspuns corect: 234
Alex a fost diagnosticat cu scleroză multiplă. Despre această afecțiune este adevărat:
1. duce la imposibilitatea transmiterii impulsului nervos de-a lungul axonului
2. unul dintre simptome poate fi dificultatea în coordonarea mișcărilor
3. este determinată de deteriorarea membranei lipidice a celulelor Schwann
4. reduce viteza transmiterii impulsului nervos de-a lungul axonului
5. niciun răspuns corect
Răspuns corect: 24
Referitor la potențialul de membrană, sunt adevărate afirmațiile:
1. potențialul membranar de repaus are o valoare medie de +40 mV
2. potențialul de acțiune este modificarea temporară a potențialului de membrană
3. stimulii supraliminari determină o reacție mai amplă decât stimulul prag
4. valoarea potențialului membranar de repaus se datorează activității pompei Na+/K+
5. niciun răspuns corect
Răspuns corect: 24
Referitor la firele de păr este adevărat că:
1. fibrele mușchilor erectori acționează independent una față de cealaltă
2. axul se găsește în dermul papilar, iar rădăcina în dermul reticular
3. impulsurile pentru mușchii erectori sunt trimise prin SN vegetativ
4. la nivelul mușchilor erectori se găsesc numeroase joncțiuni comunicante
5. niciun răspuns corect
Răspuns corect: 13
Despre receptorii aflați în piele se pot afirma următoarele:
1. mugurii gustativi sunt dispuși pe mici protuberanțe de pe fața dorsală a limbii
2. corpusculii Pacini recepționează presiunile și vibrațiile ușoare
3. discurile Merkel detectează stimuli tactili
4. terminațiile nervoase libere generează impulsuri nervoase ce sunt transmise prin intermediul neuronilor senzoriali
5. detectează stimuli ce generează impulsuri transmise encefalului pentru interpretare
Răspuns corect: 345
Originea aparentă a nervilor cranieni motori este:
1. pe fața posterioară a trunchiului cerebral
2. superior de piramida bulbară
3. între piramida și oliva bulbară
4. în spațiul dintre picioarele pedunculilor cerebrali
5. niciun răspuns corect
Răspuns corect: 1234
Un litru de soluție de sare cu concentrația de 2% este diluat cu 3 litri de apă distilată. În această soluție punem hematii. Alegeți afirmația/afirmațiile corectă/corecte!
1. soluția se va colora în roșu
2. volumul eritrocitelor nu se modifică
3. hematiile din soluție se vor zbârci
4. concentrația de potasiu din soluția de sare va fi mai mare decât inițial
5. niciun răspuns corect
Răspuns corect: 14
Dioxidul de carbon:
1. este transportat în proporție de 7% în sânge
2. este transportat în proporție de 70-75% sub formă de bicarbonat
3. este transportat în plasmă sub formă de gaz dizolvat
4. traversând membrana hematiilor se schimbă cu ionii de clor
5. niciun răspuns corect
Răspuns corect: 23
Produșii finali rezultați din scindarea proteinelor:
1. participă în mușchi la procese de tip anabolic sub acțiunea insulinei
2. prin decarboxilare formează amine biogene
3. intră în structura testosteronului și a cortizolului
4. sunt absorbiți prin transport activ Na+-dependent în chiliferul central
5. se reabsorb prin mecanisme de transport activ și pasiv
Răspuns corect: 12
Despre artera aortă putem afirma:
1. asigură curgerea continuă a sângelui
2. înmagazinează energie în timpul fazei izovolumetrice a sistolei ventriculare
3. este prevăzută la origine cu valva mitrală
4. are o suprafață de secțiune mai mică decât a venelor cave
5. niciun răspuns corect
Răspuns corect: 14
Cartilajul hialin:
1. apare la extremitatea oaselor lungi, la nivelul urechii externe, scheletului fetal, în epiglotă și trompa lui Eustachio
2. este cel mai rezistent tip de cartilaj
3. conține condrocite dispuse în lacune
4. este cel mai răspândit țesut cartilaginos din organism
5. niciun răspuns corect
Răspuns corect: 34
Referitor la organele anexe ale sistemului reproducător masculin sunt adevărate:
1. vezicula seminală eliberează hormoni non-steroizi ce asigură producerea erecției
2. prostata prezintă 4 orificii
3. glandele bulbouretrale eliberează o secreție alcătuită din polizaharide și proteine
4. lichidul secretat de veziculele seminale prezintă o aciditate mai mare decât saliva
5. niciun răspuns corect
Răspuns corect: 23
Selectați afirmațiile corecte privind funcțiile gonadei feminine:
1. secretă estrogeni cu efect de feedback pozitiv și negativ asupra secreției pituitare a gonadotropinelor
2. conține foliculi ovarieni cu două teci celulare, una internă și alta externă
3. formează ciclic foliculi maturi sub influența stimulatoare a FSH-ului
4. secretă estrogeni și progesteron în faza a doua a ciclului ovarian sub acțiunea LH-ului și prolactinei
5. secretă estrogeni care favorizează activitatea osteoblastelor în sinteza de proteine
Răspuns corect: 1345
Procesul metabolic prin care se produce glucoză poartă denumirea de:
1. glicogenoliză
2. gluconeogeneză
3. glicoliză
4. glicogenogeneză
5. niciun răspuns corect
Răspuns corect: 12
Este adevărat că:
1. nucleii visceromotori și somatomotori ai nervilor V, VI, VII, IX sunt situați în punte
2. cerebelul este legat de diencefal prin pedunculul cerebelos superior
3. din nucleul salivator inferior pornesc fibre preganglionare parasimpatice destinate glandei submandibulare
4. hipotalamusul și sistemul limbic controlează reacțiile vegetative
5. hipocampul face parte din sistemul limbic
Răspuns corect: 45
Radiațiile optice:
1. sunt axoni ai neuronilor diencefalici (metatalamus)
2. ajung posterior de corpul calos
3. formează chiasma optică
4. conduc informații din jumătatea temporală de aceeași parte și nazală contralaterală a câmpului vizual
5. au lungimea de undă de minim 390 nm și maxim de 770 nm
Răspuns corect: 12
Ioan prezintă episoade periodice de respirație îngreunată. Care din următoarele determinări sunt plauzibile?
1. numărul de leucocite este de 3000/mm cub
2. volumul rezidual este de 500 ml
3. prin numărarea diferențiată a leucocitelor s-a determinat că 3% din celule prezintă granulații colorate cu coloranți bazici
4. IgE reprezintă 3% in anticorpii din ser
5. niciun răspuns corect
Răspuns corect: 34
Joncțiunile celulare:
1. aderențiale - prezintă canale ce străbat spațiul intercelular
2. comunicante - se găsesc la nivelul țesutului epitelial
3. de tip „gap” - facilitează comunicarea electrică între celule
4. strânse - se formează prin cuplarea lipoproteinelor din membranele celulare adiacente
5. niciun răspuns corect
Răspuns corect: 34
O secvență de ADN conține în total 500 de nucleotide din care 105 sunt nucleotide cu adenină, 135 sunt nucleotide cu citozină și 75 sunt nucleotide cu timină. Prin transcripția acestei secvențe de ADN se formează un lanț de ARNm care conține:
1. 21% nucleotide cu uracil
2. 37% nucleotide cu citozină
3. 27% nucleotide cu adenină
4. 15% nucleotide cu guanină
5. niciun răspuns corect
Răspuns corect: 12
Reabsorbția facultativă a H2O:
1. la nivelul nefronului se efectuează în prezența hormonului ADH
2. permite adaptarea volumului diurezei la starea de hidratare a organismului
3. la nivelul nefronului se efectuează în prezența hormonului LH
4. nu permite adaptarea volumului diurezei la starea de hidratare a organismului
5. la nivelul nefronului se efectuează în prezența hormonului TSH
Răspuns corect: 12
Referitor la vezicula biliară este adevărat că:
1. din vezicula biliară, bila este drenată prin ductul hepatic comun
2. se localizează pe suprafața viscerală a ficatului
3. are rol în secreția bilei
4. are rol în depozitarea și concentrarea bilei
5. niciun răspuns corect
Răspuns corect: 24
Referitor la piele alegeți asocierea/asocierile corectă/corecte:
1. conservarea temperaturii - eliminarea unei secreții apoase, transparente pe suprafața pielii
2. barieră împotriva leziunilor mecanice - stratul cornos
3. rol metabolic - sinteza vitaminei D din molecule precursoare
4. protecție împotriva razelor solare - melanina și stratul cornos
5. niciun răspuns corect
Răspuns corect: 23
Despre trahee sunt adevărate:
1. pătrunde în plămâni prin hil
2. este separată de laringe prin epiglotă
3. are raporturi de vecinătate cu structuri cu rol endocrin
4. prezintă țesut conjunctiv semidur
5. niciun răspuns corect
Răspuns corect: 34
În cazul diagnosticului cu pneumonie următoarele afirmații sunt adevărate:
1. ventriculii cerebrali detectează acumularea de CO2
2. au loc schimbări ale pH-ului
3. nu implică acidoza respiratorie
4. datorită hiperventilației apare alcaloza respiratorie
5. niciun răspuns corect
Răspuns corect: 12
Despre sistemul respirator se pot afirma următoarele:
1. seroasa ce acoperă plămânii prezintă două foițe între care există o cavitate reală cu o lamă de lichid pleural, care dezvoltă o presiune negativă ce variază cu fazele respirației
2. la o frecvență de 20 respirații/min, debitul respirator este de aproximativ 9 L/min, din care 6 L/min formează ventilația alveolară, restul reprezentând ventilația spațiului mort
3. bronhiile principale, ramificații ale traheei la nivelul vertebrei T4, pătrund prin hil în plămân unde se ramifică formând arborele bronșic
4. căile respiratorii, până la nivelul bronhiolelor terminale, aparțin spațiului mort care nu participă la difuziunea gazelor respiratorii
5. plămânii sunt vascularizați de arterele pulmonare, ramificații ale trunchiului pulmonar cu origine în ventriculul stâng
Răspuns corect: 34
În timp ce cumpăra flori pentru soția sa, George suferă o criză de astm bronșic:
1. are loc constricția bronhiolelor cu îngreunarea respirației
2. medicamentele inhibitoare ale histaminei nu sunt utile în astm
3. nivelul plasmatic al IgE este normal
4. în reacție este implicat un transmițător care reglează ritmul circadian
5. niciun răspuns corect
Răspuns corect: 14
Selectați afirmațiile corecte:
1. un hormon secretat în hipotalamusul anterior stimulează contracția musculaturii netede a uterului gravid
2. ritmul joncțional al centrului de comandă al inimii poate fi accelerat de adrenalină și hormonii tiroidieni
3. în modelul cartilaginos al unui os lung apar centre de osificare mai întâi în epifize și ulterior în diafiză
4. în punte se află originea reală a fibrelor motorii ce inervează mușchii mimicii și mușchii masticatori
5. stimularea simpatică poate crește frecvența undelor peristaltice ureterale, esofagiene și gastrice
Răspuns corect: 124
Reducerea tonusului muscular apare în următoarele situații:
1. secționarea rădăcinii anterioare a nervului spinal
2. scăderea lungimii fusurilor neuromusculare
3. extirparea cerebelului
4. mixedem
5. niciun răspuns corect
Răspuns corect: 1234
Următoarele afirmații sunt corecte, cu excepția:
1. intensitatea este exprimată în cicli pe secundă
2. ciocanul vine în contact cu fereastra ovală
3. timbrul depinde de armonicele vocale
4. frecvența este exprimată în hertzi
5. niciun răspuns corect
Răspuns corect: 12
Andra se prezintă la medic cu pulsul de 85 bătăi/minut, rata metabolică crescută și senzație excesivă de sete și poliurie. Aceasta poate prezenta:
1. deficiența unui hormon secretat de glanda pituitară
2. exces de hormoni tiroidieni
3. în urina pacientului se poate găsi glucoză
4. funcție secretorie afectată a glandei suprarenale
5. niciun răspuns corect
Răspuns corect: 23
Contracțiile peristaltice, inițiate la granița dintre fundul și corpul gastric, au o forță controlată de:
1. pepsinogen
2. labferment
3. acetilcolină
4. gastrină
5. niciun răspuns corect
Răspuns corect: 34
Referitor la componentele țesutului conjunctiv lax este adevărat că:
1. fibrele de colagen asigură flexibilitate și rezistență
2. fibrele de reticulină sunt fibre de colagen subțiri, cu rol de suport
3. fibroblastul fagocitează particule străine
4. limfocitul conține granule de histamină
5. niciun răspuns corect
Răspuns corect: 12
Neuronii care formează rădăcina posterioară a nervului spinal pot fi:
1. proprioceptivi
2. somatici
3. senzitivi
4. vegetativi
5. niciun răspuns corect
Răspuns corect: 1234
Următoarele afirmații privind gonada masculină sunt adevărate:
1. vascularizația sa este asigurată de ramuri din artera iliacă externă
2. tubii drepți se continuă cu rețeaua testiculară
3. celulele interstițiale Leydig secretă testosteron, cu efect anabolizant proteic
4. reglarea secreției de testosteron se face sub influența LTH-ului hipofizar
5. spermatogeneza se realizează la nivelul tubilor seminiferi contorți
Răspuns corect: 235
Selectați afirmațiile adevărate privind analizatorul vizual:
1. tractul optic ajunge la talamus
2. pigmentul vizual este reprezentat sub forma unor macromolecule sensibile
3. chiasma optică reprezintă încrucișarea axonilor multipolari din câmpul intern al retinei
4. extirparea ariei vizuale determină orbirea
5. stimularea conurilor produce senzații diferențiate
Răspuns corect: 235
Afirmații adevărate:
1. în inspir, contracția diafragmei trage în jos fața bazală a plămânilor
2. mușchii anteriori ai antebrațului sunt flexori ai degetelor
3. mușchii anteriori ai antebrațului sunt pronatori ai mâinii
4. cvadricepsul este acoperit de mușchiul croitor
5. diafragma prezintă o față boltită spre cavitatea abdominală
Răspuns corect: 134
Care dintre următoarele structuri pleacă de la nivelul deutoneuronului căii vestibulare?
1. ramura vestibulară a perechii a opta de nervi cranieni
2. un fascicul ce controlează tonusul muscular
3. fasciculul vestibulo-cerebelos
4. fasciculul vestibulo-talamic
5. niciun răspuns corect
Răspuns corect: 234
Care din următoarele afirmații sunt corecte:
1. neurohipofiza secretă hormonii: antidiuretic și ocitocina
2. legătura morfologică dintre hipofiză și hipotalamus este reprezentată de tractul hipotalamohipofizar
3. legătura dintre adenohipofiză și regiunea mediană a hipotalamusului se face printr-un sistem vascular port
4. adenohipofiza secretă următorii hormoni: somatotrop, tireotrop, gonadotropi, alături de prolactină și ocitocină
5. lobul intermediar al hipofizei produce hormonul melanocitostimulator
Răspuns corect: 235
Cu privire la manifestările contracției musculare alegeți afirmațiile false:
1. faza de latență durează 0,02 s
2. potențialele de placă motorie provin din sumarea mai multor unități motorii
3. viteza de propagare a potențialului de acțiune în lungul fibrei este de 30 m/s
4. frisonul este o secusă
5. manifestările chimice asigură energia necesară proceselor termice
Răspuns corect: 125
Pielea:
1. participă la absorbția vitaminei E
2. contribuie la sinteza vitaminei K
3. conține un pigment numit melatonină
4. conține receptori
5. niciun răspuns corect
Răspuns corect: 14
Despre axonul neuronilor din sistemul nervos periferic este adevărat că:
1. conține teacă Schwann dispusă în jurul tecii de mielină
2. vine în contact direct cu țesutul conjunctiv din jur
3. are teacă de mielină produsă de oligodendrocite
4. prezintă teacă Henle cu rol în permeabilitate și rezistență
5. niciun răspuns corect
Răspuns corect: 14
Privind structura ovarului, selectați afirmațiile adevărate:
1. la suprafață este acoperit de un epiteliu simplu
2. sub epiteliu se află un înveliș conjunctiv: albuginee
3. parenchimul este format din medulară și corticală
4. la suprafață este acoperit de un epiteliu stratificat
5. niciun răspuns corect
Răspuns corect: 123
Fasciculul spinotalamic lateral poate conduce:
1. sensibilitatea epicritică de la membrele inferioare
2. sensibilitatea dureroasă din teritoriul membrelor
3. sensibilitatea termică din teritoriul trunchiului
4. sensibilitatea kinestezică de la membrele superioare
5. sensibilitatea dureroasă de la față
Răspuns corect: 23
Canalul Wirsung conține:
1. nucleaze
2. fosfolipază
3. insulină
4. inhibitorul tripsinei
5. niciun răspuns corect
Răspuns corect: 124
Nu diferă în funcție de intensitatea stimulului:
1. amplitudinea pantei ascendente a potențialului de acțiune neuronal
2. potențialul generat la nivelul receptorului
3. durata secusei
4. potențialul excitator postsinaptic
5. niciun răspuns corect
Răspuns corect: 13
La o pacientă de 65 de ani cu osteoporoză putem observa următoarele modificări:
1. resorbția osoasă este mai pronunțată decât formarea osoasă
2. scăderea nivelului de calciu din sânge datorită activității pronunțate a osteoblastelor
3. apariția unor tije de cartilaj hialin care se osifică ulterior
4. apariția unor fracturi osoase
5. niciun răspuns corect
Răspuns corect: 14
Din microcirculația rinichiului fac parte următoarele componente:
1. arteriola aferentă
2. arteriola eferentă
3. capilarul peritubular
4. capilarul glomerular
5. niciun răspuns corect
Răspuns corect: 1234
Hormonii estrogeni au următoarele efecte:
1. activează osteoclastele
2. favorizează unirea diafizelor cu epifizele oaselor lungi
3. stimulează procesele de catabolism proteic
4. stimulează dezvoltarea mucoasei uterine
5. niciun răspuns corect
Răspuns corect: 24
Următoarele afirmații referitoare la organitele celulare sunt adevărate:
1. lizozomii sunt corpusculi sferici, care conțin enzime hidrolitice
2. reticulul endoplasmatic neted leagă plasmalema de stratul intern al membranei celulare
3. mitocondriile sunt prezente la nivelul polului bazal al nefrocitelor
4. aparatul Golgi este situat la periferia citoplasmei
5. centriolii sunt orientați paralel la nivelul centrozomului
Răspuns corect: 13
Referitor la circulația arterială sunt corecte afirmațiile:
1. contractilitatea vaselor depinde de concentrația locală a unor metaboliți
2. pe măsură ce ne depărtăm de inimă, viteza sângelui în artere crește
3. în timpul sistolei ventriculare stângi se măsoară presiunea arterială maximă
4. curgerea sângelui este continuă
5. niciun răspuns corect
Răspuns corect: 134
În structura membranei celulare intră:
1. proteine
2. colesterol
3. lecitină
4. fosfolipide
5. niciun răspuns corect
Răspuns corect: 1234
Despre regiunea hipocondrului drept sunt adevărate următoarele:
1. se află superior de regiunea epigastrică
2. se află superior de flancul drept
3. aici se găsește lobul drept al ficatului
4. conține flexura splenică a colonului
5. niciun răspuns corect
Răspuns corect: 23
Următoarele reprezintă localizări ale țesutului conjunctiv:
1. țesut conjunctiv reticulat - în splină
2. cartilaj hialin - trahee
3. țesut adipos - în jurul rinichilor
4. țesut conjunctiv dens - în peretele vaselor
5. țesut conjunctiv elastic - între vertebre adiacente
Răspuns corect: 1235
Un pacient de 45 de ani acuză oboseală marcată de câteva luni. Se prezintă la medic iar analizele de laborator arată o valoare scăzută a hemoglobinei, 2,3 milioane eritrocite/mm3 de sânge, eritrocite mari și palide, fierul seric normal. Cel mai probabil, aceste modificări pot avea următoarele cauze:
1. producția scăzută de eritropoietină
2. o deteriorare a celulelor parietale gastrice
3. lipsa vitaminei B12 din alimentație
4. un defect genetic în sinteza hemoglobinei
5. niciun răspuns corect
Răspuns corect: 23
Care dintre următoarele nu conțin vase de sânge?
1. cristalinul
2. corneea
3. corpul vitros
4. cristaloida
5. niciun răspuns corect
Răspuns corect: 1234
Despre baze sunt adevărate următoarele:
1. eliberează protoni in soluție
2. eliberează ioni de hidrogen în soluție
3. lasă soluția cu un exces de hidroxil
4. preiau ioni de hidrogen din soluție
5. niciun răspuns corect
Răspuns corect: 34
Secreția acinilor pancreatici:
1. conține insulină și glucagon, eliberați în duoden prin canalul principal Wirsung
2. este stimulată de fibre vegetative cu originea în nucleul dorsal al vagului
3. include o substanță care protejează pancreasul de autodigestie
4. conține enzime active: colesterol-lipază, tripsinogen și amilază
5. conține substanțe organice: Na+, K+, HCO3-
Răspuns corect: 23
Un pacient de sex feminin, vârstă - 65 de ani, se prezintă la medic cu următoarele simptome dezvoltate progresiv: urinări de aprox. 10 ori pe zi, senzație exacerbată de sete, cefalee. Următoarele afirmații sunt adevărate despre simptomele pacientei:
1. e posibil ca pacienta să aibă o tumoră compresivă la nivelul infundibulumului hipofizar, ce duce la scăderea concentrației de ADH la nivel sanguin
2. pacientei îi trebuie administrată imediat insulină
3. dacă pacienta are un nivel scăzut al ADH, acesta va duce la un volum plasmatic redus urmat de hipotensiune arterială
4. simptomatologia poate fi cauzată de un nivel prea ridicat al ADH
5. niciun răspuns corect
Răspuns corect: 13
Selectați asocierile corecte dintre structurile vegetative și efectele digestive ale simulării acestora:
1. nucleul dorsal al vagului - stimularea peristaltismului gastric și a secreției de HCl de către celulele oxintice
2. nervul splanhnic mare - contracția splenică
3. nervul splanhnic mare - contracția musculaturii vezicii biliare și relaxarea sfincterului Oddi
4. nervii pelvieni - contracții combinate ale musculaturii circulare și longitudinale ale colonului sigmoid
5. nucleul salivator superior - secreția vâscoasă la nivelul glandelor submandibulară și sublinguală
Răspuns corect: 14
Următorii factori influențează ventilația pulmonară:
1. surfactantul
2. chemoreceptorii din puntea lui Varolio
3. mușchiul sternocleidomastoidian
4. tiroxina
5. niciun răspuns corect
Răspuns corect: 1234
Referitor la osificarea intramembranoasă este adevărat că:
1. osificarea continuă la suprafața tijelor cartilaginoase, dar nu și în profunzimea lor
2. osteoblastele migrează în membrane și formează centre de osificare
3. apar vase sanguine în interiorul tijelor cartilaginoase
4. are loc în oasele plate ale craniului
5. niciun răspuns corect
Răspuns corect: 24
Un sportiv de performanță se prezintă la un control de rutină. În urma analizelor, se remarcă următoarele posibile situații:
1. datorită anabolismului proteic intens, urina conține o concentrație crescută de ioni de amoniu
2. în urina pacientului s-a depistat un număr ridicat de HCO3- datorită consumului de vegetale
3. în sângele pacientului s-a remarcat o concentrație crescută de ioni de K, care inhibă secreția aldosteronului
4. nivelul de eritropoetină poate fi ridicat în condițiile efectuării unui efort la altitudine mare
5. niciun răspuns corect
Răspuns corect: 24
Nucleii motori ai nervilor cranieni din mezencefal:
1. primesc aferențe de la nucleii bazali
2. trimit eferențe la toți mușchii drepți ai globilor oculari
3. primesc aferențe de la nucleii vestibulari bulbari
4. trimit eferențe la metatalamus
5. primesc aferențe de la neocortexul motor
Răspuns corect: 35
Care dintre hormoni este capabil să influențeze atât secreția endocrină, cât și pe cea exocrină:
1. LH-ul
2. FSH-ul
3. hormonul somatotrop
4. prolactina
5. niciun răspuns corect
Răspuns corect: 124
Membrana respiratorie:
1. la nivelul acesteia au loc schimburile de gaze dintre sânge și bronhia segmentară
2. la nivelul acesteia au loc schimburile de gaze dintre sânge și alveolele pulmonare
3. la nivelul acesteia au loc schimburile de gaze dintre limfă și bronhia segmentară
4. se mai numește membrana alveolo-capilară
5. la nivelul acesteia au loc schimburile de gaze dintre sânge și bronhia principală
Răspuns corect: 24